Rozhodnutie Komisie
zo 16. februára 2000,
ktorým sa mení a dopĺňa rozhodnutie 87/257/EHS o zozname zariadení v Spojených štátoch amerických schválených na účel dovozu čerstvého mäsa do spoločenstva
(oznámené pod číslom dokumentu C(2000) 380)
(Text s významom pre EHP)
(2000/138/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS z 12. decembra 1972 o otázkach hygienických a veterinárnych kontrol pri dovoze hovädzieho dobytka, oviec a kôz, ošípaných a čerstvého mäsa alebo výrobkov z mäsa z tretích krajín [1], naposledy zmenenú a doplnenú smernicou 97/79/ES [2], najmä na jej článok 4 ods. 1 a článok 18 ods. 1,
keďže:
(1) Zoznam zariadení v Spojených štátoch amerických, schválených na účel dovozu čerstvého mäsa do spoločenstva, bol pôvodne zostavený rozhodnutím Komisie 87/257/EHS [3], naposledy zmeneným a doplneným rozhodnutím 1999/301/ES [4]; tento zoznam môže byť kedykoľvek zmenený a doplnený, najmä v súvislosti s výsledkami kontrol spoločenstva vykonaných v Spojených štátoch amerických.
(2) Spojené štáty americké poskytli záruky, že zariadenie 244 W, IBP, Waterloo, Iowa je teraz schopné vykonať vyšetrenia na trichinely u ošípaných, v súlade so smernicou Rady 77/96/EHS [5], naposledy zmenené a doplnené smernicou Komisie 94/54/ES [6].
(3) Zoznam zariadení sa musí príslušne aktualizovať/zjednotiť.
(4) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k rozhodnutiu 87/257/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 16. februára 2000